ช่วยลูกๆ จากการกลัวฝันร้าย
ปล่อยให้ลูกบอกกับคุณถึงสิ่งที่กลัวในยามค่ำคืน แต่อย่าบังคับลูกให้บอกกับคุณหากเขายังไม่พร้อม จำใส่ใจเช่นกันว่าความกลัวของเด็กอาจจะแตกต่างกันไป โดยขึ้นอยู่กับระยะเวลาของพัฒนาการเฉพาะสำหรับเขา ตัวอย่างเช่น เด็กที่เล็กกว่ามีเวลาที่ยากลำบากกว่าที่จะบอกความแตกต่างว่าอะไรคือสิ่งที่มีอยู่จริง และอะไรคือจินตนาการ  ห้ามตอบสนองด้วยการเรียกความกลัวของลูกว่า “น่าขำ” หรือ “งี่เง่า” แทนที่จะทำเช่นนั้น จงยอมรับความกลัวของลูก และทำงานร่วมกันกับลูก เพื่อพยายามเอาชนะความกลัวนั้น จงจำไว้ว่าครั้งหนึ่ง คุณก็เคยเป็นเด็ก และน่าจะมีความกลัวไร้สาระมากมายเช่นเดียวกัน!   ลองพูดคุยเรื่องความกลัวกับลูกในช่วงกลางวัน ตอนที่ลูกไม่กลัว พูดคุยกันเรื่องกลยุทธ์ที่ว่าทำอย่างไรลูกจะกลัวน้อยลงเมื่อถึงเวลานอน สร้างความเชื่อมั่นในตัวเองให้กับลูกในช่วงกลางวัน แสดงความเห็นเรื่อง "ความกล้าหาญ” ของลูก และเรื่องลูก "โตแล้ว" ขนาดไหน แนวคิดก็คือหากเขารู้สึกปลอดภัยและมั่นใจในตัวเองช่วงกลางวัน จะช่วยเขาได้ในช่วงกลางคืน เมื่อรู้จักธรรมชาติของความกลัวของลูกแล้ว จงอย่าสนับสนุนความกลัวนั้น ด้วยการยอมรับ หรือแสดงการรับรู้ถึงความกลัวนั้นๆ อย่างเป็นทางการ  แม้จะทำอย่างไม่ได้ตั้งใจก็ตาม  ตัวอย่างเช่น หากลูกของคุณกลัวพวกสัตว์ประหลาด จงอย่าเสแสร้งเป็นหยิบสเปรย์กำจัดพวกสัตว์ประหลาดออกมา หรือค้นห้องเพื่อหาพวกสัตว์ประหลาด หากทำแบบนั้นจะทำให้ลูกมองว่าคุณเองก็เชื่อเช่นกันว่ามีสัตว์ประหลาดพวกนั้นอยู่จริง  จงพิจารณาเรื่องที่จะพูดคุยกับลูกๆ เรื่องความแตกต่างระหว่างจินตนาการกับความจริง ตัวอย่างเช่น หากลูกกลัวสัตว์ประหลาดที่อยู่ใต้เตียงเพราะดูภาพยนตร์เรื่อง บริษัทรับจ้างหลอน (ไม่) จำกัด (Monsters, Inc.)  จงบอกให้ลูกรู้ว่าหนังทั้งหลายคือสิ่งที่ถูกสร้างขึ้น และไม่ใช่ชีวิตจริง คุณน่าจะจำเป็นต้องพูดคุยเรื่องนี้ซ้ำหลายครั้งในระหว่างที่ลูกพัฒนาประสิทธิภาพทางสมองสำหรับตรรกวิทยาและการใช้เหตุผล  คอยทำให้ลูกอุ่นใจอยู่เสมอว่าลูกปลอดภัย จงแจ้งความเชื่อเรื่องความปลอดภัยให้ลูกฟังซ้ำแล้วซ้ำอีก อย่าปล่อยให้ลูกของคุณดูรายการโชว์น่ากลัวทางทีวี หรือเล่นวิดีโอเกมที่ใช้ความรุนแรงหรือน่าตกใจกลัว สิ่งเหล่านี้อาจเพิ่มความกลัวให้กับลูกของคุณก่อนที่เขาจะไปนอน  โดยทั่วไป คุณสมควรพยายามจำกัดการดูทีวีและเครี่องใช้ไฟฟ้าอย่างอื่นของลูกในช่วงก่อนเข้านอน เพราะสิ่งเหล่านี้สามารถทำให้เขาไม่ปรับตัวเพื่อเตรียมจะนอน จงพยายามอ่านหนังสือให้ลูกฟังแทน (ย้ำอีกทีว่าไม่ใช่หนังสือเรื่องน่ากลัว!) หรืออ่านด้วยกัน ผลวิจัยแสดงให้เห็นว่าเรื่องเล่าก่อนนอนสามารถส่งเสริมการเรียนรู้และพัฒนาการของเด็กๆ  รวมทั้งช่วยพัฒนาความผูกพันธุ์ระหว่างเด็กๆ กับพ่อแม่ได้ด้วย เหตุผลที่การอาบน้ำช่วยเรื่องการนอนหลับเป็นเพราะ อุณหภูมิร่างกายของคุณจะเพิ่มสูงขึ้นขณะอาบน้ำ ก่อนจะลดลงหลังจากอาบน้ำเสร็จ การที่อุณหภูมิลดลงช่วยให้คนเรานอนหลับได้ สมควรอาบน้ำ 2 ชั่วโมงก่อนเข้านอนเพราะเป็นเวลาที่จำเป็นต้องใช้ในการทำให้ร่างกายมีอุณหภูมิสูงขึ้นก่อนที่จะลดลง ทำให้แน่ใจว่าห้องนั้นเป็นระเบียบเรียบร้อยก่อนที่ลูกของคุณจะเข้านอน จงเก็บสิ่งใดก็ตามที่วางอยู่รอบๆ และไม่สมควรอยู่ที่นั่นออกไปให้หมด เมื่อมืดค่ำ สายตาของเด็กๆ สามารถมองผิดเพี้ยนไปได้  การเก็บสิ่งต่างๆ ไว้ตรงที่ๆ สมควรจะอยู่ จะช่วยให้ลูกของคุณหลีกเลี่ยงการมองเห็นสิ่งใดๆ ซึ่งจริงๆ แล้ว ไม่มีอะไรจะให้เห็นเลย จงทำเตียงให้เรียบร้อยก่อนที่ลูกจะเข้านอนบนเตียง  ก็แค่นี้แหละ! การทำเช่นนี้จะช่วยให้ง่ายขึ้นด้วยเรื่องกิจวัตรก่อนเข้านอน วางหมอนหลายใบรอบตัวเด็กเพื่อจะได้รู้สึกปลอดภัยและอบอุ่นสบาย วางสิ่งที่มีค่าสำหรับลูกไว้ใกล้กับเขาผู้นอนอยู่บนเตียงนอน เช่นวาง ผ้าห่มคู่ใจ ตุ๊กตาสัตว์ยัดนุ่น หรือรูปภาพของครอบครัวไว้ใกล้ๆ เตียง ความอบอุ่นใจเล็กๆ น้อยๆ นี้ไม่เพียงจะทำให้ลูกรู้สึกอบอุ่นมากขึ้น แต่ยังให้ลูกรู้สึกมั่นใจมากขึ้นด้วย เพราะถูกห้องล้อมด้วยสิ่งต่างๆ ที่เขารัก ไฟแสงอ่อนที่ติดไว้สำหรับตอนกลางคืน.สามารถช่วยให้ลูกรู้สึกสงบขณะที่จะนอนหลับ เพราะเด็กจำนวนมากกลัวความมืด คุณสามารถซื้อไฟแสงอ่อนในรูปแบบและขนาดที่ดูแล้วสนุกสนานได้ จงพิจารณาเรื่องพาลูกไปเลือกซื้อพร้อมกับคุณด้วย และอธิบายให้ลูกฟังว่ามีไว้ใช้ทำอะไร จงให้ลูกมีบทบาทอย่างแข็งขันในการเอาชนะความกลัวของเขาเอง  หากแสงไฟขัดขวางความสามารถของลูกของคุณที่จะลงนอนและหลับ สมควรย้ายไฟออกไป แนะนำให้ใช้แสงสลัว ตราบเท่าที่ไม่ได้รบกวนรูปแบบการนอนหลับของเด็ก คุณยังสามารถเปิดประตูห้องลูกเอาไว้ได้ ไม่ว่าจะบางส่วนหรือทั้งหมด การเปิดประตูไว้จะช่วยบรรเทาความกลัวใดๆ ที่เกิดจากการถูกแยกจากพ่อแม่ในยามค่ำคืน การกอดรัดสัตว์เลี้ยงสามารถทำให้คนเรารู้สึกดีขึ้น แมวสักตัวที่จะขดตัวอิงแอบรอบเท้าของคุณ สุนัขตัวหนึ่งที่จะนอนบนพื้น หรือแม้แต่เสียงที่ปลอบประโลมใจของเครื่องกรองน้ำตู้ปลา หรือเสียงล้อหมุนสำหรับหนูแฮมสเตอร์ที่สามารถช่วยปลอบประโลมใจในยามค่ำคืน หากในตอนแรก ลูกของคุณตื่นกลัวมาก และไม่อาจอยู่ในห้องแต่เพียงลำพัง  ก็ยอมรับได้ที่คุณจะอยู่ข้างเตียงจนกว่าลูกจะหลับ อย่างไรก็ตาม  จงทำแบบนี้เพียงบางครั้งบางคราว หากทำจนกลายเป็นส่วนหนึ่งของ กิจวัตรปกติในเวลานอน (แม้จะเป็นเพียงสองคืนติดๆ กัน) ก็อาจจะกลายเป็นสิ่งค้ำจุน และลูกของคุณอาจจะไม่สามารถนอนหลับได้หากไม่มีคุณอยู่ด้วย หากลูกของคุณกลัวที่จะอยู่ตามลำพัง จงบอกให้เขารู้ว่าคุณจะคอยมาตรวจดูเขา เริ่มด้วยการมาตรวจดูเขาหลังจากผ่านไป 5 นาที ก่อนจะเป็น 10 นาที และ 15 นาที เป็นต้น จนกระทั่งลูกหลับ จงทำเพียงแค่ตรวจดูอย่างเร็วๆ อย่าอ้อยอิ่ง เพราะอาจจะทำให้ลูกคอยแต่พึ่งพิงการที่มีคุณอยู่ด้วย หากลูกของคุณตื่นกลางดึก แล้วกลัวที่จะกลับไปนอนต่อ จงสร้างความมั่นใจให้กับลูก และบอกลูกว่าเขาปลอดภัยและสบายดี หากลูกมาหาคุณที่ห้องในตอนกลางคืน จงพากลับไปที่เตียงนอนของลูกและสร้างความมั่นใจให้ลูกอีกครั้งหนึ่ง มีความสำคัญที่จะต้องไม่ปล่อยให้ลูกนอนในเตียงคุณ เพราะเด็กจำเป็นต้องเรียนรู้ว่าเตียงนอนของเขาปลอดภัย และจะไม่มีอะไรเกิดขึ้นกับเขา การอนุญาตให้ลูกนอนในเตียงของคุณจะไม่ช่วยบรรเทาความกลัว แต่ตรงกันข้ามคือจะยิ่งสนับสนุนความกลัวนั้น และลูกของคุณจะไม่ได้เรียนรู้ที่จะเอาชนะความกลัว หากความกลัวของลูกไม่ได้ค่อยๆ  ลดน้อยลง. หากได้พยายามทำทั้งหมดที่ว่ามาข้างบนแล้ว ลูกของคุณยังคงกลัวกลางคืน หรือหากความกลัวเริ่มส่งผลกระทบต่อการทำงานในชีวิตประจำวันของลูก จงพิจารณาพาเขาไปพบกับแพทย์ ซึ่งคุณอาจจะได้รับคำแนะนำให้ทำการประเมินทางจิตอย่างเป็นทางการ
คุยกับลูกเรื่องความกลัวต่างๆ ของเขา. อย่าสนับสนุนหรือเสริมสร้างความกลัวของลูก. กำกับดูแลเวลาสิ่งที่ลูกของคุณมอง/ดู. ให้ลูกอาบน้ำอุ่น. ทำให้ห้องนอนเด็กเป็นห้องที่ดีอย่างไร้ที่ติสำหรับการนอนหลับ. เติมสัมผัสของความอบอุ่นใจในห้องนอน. เปิดไฟแสงอ่อนที่ติดไว้สำหรับยามค่ำคืน. นำสัตว์เลี้ยงเข้ามาในห้อง. อยู่กับลูกของคุณสักพักหนึ่ง. ให้ลูกนอนในเตียงของตัวเอง. ปรึกษาแพทย์.
https://www.wikihow.com/Avoid-Being-Scared-at-Night
Helping Children with Nighttime Fears